Ανήμερα της «μαύρης» επετείου της δολοφονίας του Αλέξη Γρηγορόπουλου ο Θάνος Τζήμερος επιλέγει να τοποθετηθεί δημόσια με έναν αμφιλεγόμενο τρόπο που δημιουργεί συνειρμούς

Προκλητικός εμφανίζεται για μία ακόμα φορά ο Θάνος Τζήμερος, αναφερόμενος με προσβλητικά λόγια τόσο σε ένα «αξιολύπητο παιδί διαλυμένης οικογένειας» και σε έναν «τροβαδούρο αισχρών στίχων», ανήμερα της «μαύρης» επετείου της δολοφονίας του Αλέξη Γρηγορόπουλου.

Μετά τις προκληκτικές και προσβλητικές δηλώσεις μέσα στο Περιφερειακό Συμβούλιο Αττικής, ο επικεφαλής της Δημιουργίας Ξανά ξαναχτυπά από το Twitter.

Συγκεκριμένα, έγραψε:

«Για το αξιακό σύστημα της αριστεράς, ο "ήρωας" δεν κρίνεται από το πώς έζησε, αλλά από το πώς πέθανε. Ήρωας ένα αξιολύπητο παιδί διαλυμένης οικογένειας που έψαχνε να βρει νόημα στη ζωή του με επαναστατική γυμναστική, ήρωας και ένας τροβαδούρος αισχρών στίχων, κήρυκας του μίσους».

Για το αξιακό σύστημα της αριστεράς, ο "ήρωας" δεν κρίνεται από το πώς έζησε, αλλά από το πώς πέθανε. Ήρωας ένα αξιολύπητο παιδί διαλυμένης οικογένειας που έψαχνε να βρει νόημα στη ζωή του με επαναστατική γυμναστική, ήρωας και ένας τροβαδούρος αισχρών στίχων, κήρυκας του μίσους. — Θάνος Τζήμερος (@ThanosTzimeros) December 6, 2019

Το τιτίβισμα του Τζήμερου έρχεται ακριβώς την ημέρα της εν ψυχρώ δολοφονίας του 15χρονου μαθητή από τον αστυνομικό Επαμεινώνδα Κορκονέα. Παρόλο που ο ίδιος εμφανίζεται προσεκτικός και δεν κατονομάζει κάποιον, οι συνειρμοί είναι δεδομένοι, λόγω και της ημέρας που επιλέγει να γράψει κάτι τέτοιο δημόσια.

Το σχόλιο του Θάνου Τζήμερου έχει προκαλέσει σφοδρές αντιδράσεις από χρήστες του Twitter

Διαβάστε Επίσης:

